b'\n_START_ARTICLE_\nAlexis Copello\n_START_SECTION_\nKarriere\n_START_PARAGRAPH_\nCopello kom p\xc3\xa5 andreplass i tresteg i ALBA-lekene 2005, \xc3\xa9n cm bak sin landsmann Osniel Tosca. I Sentralamerikanske og karibiske leker 2006 fikk han s\xc3\xb8lv i tresteg, og i CACAC-mesterskapet 2008 (Central American and Caribbean Athletic Confederation) fikk han bronse._NEWLINE_Copello deltok i OL 2008 i Beijing, men ble utsl\xc3\xa5tt i kvalifiseringen. I 2009 vant han gull i Det sentralamerikanske og karibiske mesterskapet i friidrett (Campeonato CAC Atletismo), med ny mesterskapsrekord p\xc3\xa5 17,33 meter. Under VM 2009 hoppet han 17,36, og dette holdt til bronsemedalje._NEWLINE_\xc3\x85ret etter fikk han s\xc3\xb8lv i Verdenscupen i friidrett 2010 i Split, bak Marian Oprea, og i VM i friidrett 2011 fikk han fjerdeplass, med 17,47 meter. I Det iberoamerikanske mesterskapet i friidrett 2010 vant han tresteg, med ny mesterskapsrekord p\xc3\xa5 17,28._NEWLINE_Han fikk s\xc3\xb8lv i Diamond League b\xc3\xa5de i 2010 og 2011, og han fikk gull i Panamerikanske leker 2011._NEWLINE_I 2012 fikk han syvendeplass i VM i friidrett innend\xc3\xb8rs 2012 i Istanbul.'